ΑΘΗΝΑ 11/1/2021

ΑΡ. ΠΡΩΤ.: 3955

ΠΡΟΣ: 1. ΥΠΟΥΡΓΟ ΥΓΕΙΑΣ

 κο ΒΑΣΙΛΗ ΚΙΚΙΛΙΑ

 2. ΑΝ. ΥΠΟΥΡΓΟ ΥΓΕΙΑΣ

 κο ΒΑΣΙΛΗ ΚΟΝΤΟΖΑΜΑΝΗ

ΚΟΙΝ.: 1. ΔΙΟΙΚΗΤΗ Γ.Ν. ΧΙΟΥ

 2. ΣΩΜΑΤΕΙΟ ΕΡΓΑΖΟΜΕΝΩΝ

Κύριοι Υπουργοί,

Με το Ν. 4722/2020 Άρθρο 45, παρατείνονται οι συμβάσεις ορισμένου χρόνου των υπαλλήλων που υπηρετούν στις υπηρεσίες καθαριότητας, φύλαξης, εστίασης, στους φορείς του Υπουργείου Υγείας έως 31.12.2021.

 Σε κάθε περίπτωση ο νόμος προβλέπει ότι οι συμβάσεις δεν μπορούν να παραταθούν πέραν της ολοκλήρωσης των διαδικασιών πρόσληψης προσωπικού για τις ανάγκες αυτές που βρίσκονται σε εξέλιξη.

 Ο εν’ λόγω νόμος ψηφίσθηκε 15/9/2020 και εφαρμόσθηκε από τα Νοσοκομεία καθώς επίσης και από το Νοσοκομείο της Χίου. Όμως 11.12.2020 το Διοικητικό Συμβούλιο του Νοσοκομείου της Χίου αποφάσισε την έγκριση σκοπιμότητας για την ανάθεση του έργου της καθαριότητας του Νοσοκομείου σε εργολάβο.

 Είναι μια απόφαση παράνομη και θα πρέπει να παρέμβετε να ακυρωθεί.

 Η ΠΟΕΔΗΝ και οι εργαζόμενοι στα Νοσοκομεία δεν πρόκειται να επιτρέψουν με την επιστροφή των εργολάβων από την πίσω πόρτα των Νοσοκομείων, την παλινόρθωση του εργασιακού μεσαίωνα.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ